**«ВКонтакте»** (міжнародная назва **VK**) — найбуйнейшая ў Рунэце сацыяльная сетка, трэці па папулярнасці сайт ва Украіне і ў Казахстане, чацвёрты — у Беларусі, 42-й — у свеце. Рэсурс першапачаткова пазіцыянаваў сябе ў якасці сацыяльнай сеткі студэнтаў і выпускнікоў расійскіх ВНУ, пазней стаў называць сябе «сеткавым праектам, які дапамагае людзям падтрымліваць сувязь з блізкімі людзьмі». Са студзеня 2009 года «У Кантакце» наведвала больш людзей, як галоўнага канкурэнта ў Расіі — «Аднакласнікі». У жніўні 2011 года штодзённая аўдыторыя сацыяльнай сеткі перавысіла 24 мільёна чалавек.

Доступ да сайта сацыяльнай сеткі «У Кантакце» з 16 траўня 2017 года блакуецца на тэрыторыі Украіны згодна з рашэннем Савета нацыянальнай бяспекі і абароны Украіны ад 28 красавіка 2017 года. Гэта блакаванне ажыццяўляецца ў рамках санкцый Украіны супраць Расіі, уведзеных за анексію Крыма і агрэсіі на Данбасе і накіраваных на забеспячэнне інфармацыйнай бяспекі Украіны.

Функцыянальнасць
----------------

Карыстальнікам ВК даступны характэрны для многіх сацыяльных сетак набор магчымасцяў: ствараць профіль з інфармацыяй пра сябе, вырабляць і распаўсюджваць кантэнт, гнутка кіраваць прыватнасцю, узаемадзейнічаць з іншымі карыстальнікамі наўпрост ці праз механізм суполак і сустрэч, адсочваць праз стужку навінаў актыўнасць сяброў і суполак. Інтэрфейс «У Кантакце» даступны больш як на 50 мовах, у тым ліку на двух варыянтах беларускай: класічным і акадэмічным правапісам.

Даччыныя праекты: «У кадры», «У штаце», Durov.ru, У Саюзе.

Уладальнікі
-----------

На жнівень 2011 года па звестках JPMorgan акцыянерамі «У Кантакце» з’яўляліся Mail.ru Group (39,99 %), сям’я Мірілашвілі (40 %), Павел Дураў (12 %), Леў Левіеў (8 %).

Крытыка
-------

Распаўсюджана меркаванне, што ВК, як і некаторыя іншыя іншамоўныя сацыяльныя сеткі, капіюе не толькі ідэю Facebook, але таксама дызайн і архітэктуру сайта. Часта яго называюць клонам гэтай англамоўнай сеткі. Павел Дураў у адказ на абвінавачванні сцвярджаў, што сапраўды ўпершыню азнаёміўся з прынцыпамі сацыяльнай сеткі на прыкладзе Facebook, але рэалізацыя сайта запатрабавала адаптацыі канцэпцыі пад расійскую сістэму адукацыі, а таксама напісання ўласнага праграмнага кода. Падабенства дызайну тлумачыцца выкарыстаннем адкрытай канцэпцыі стыляў, апісанай, у прыватнасці, у кнізе «The CSS Anthology: 101 Essential — Tips, Tricks & Hacks». Акрамя таго, у адказ на крытыку стваральнікі заяўляюць, што некаторыя ідэі і механізмы, якія выкарыстоўваюцца ў сацыяльных сетках, упершыню былі рэалізаваны менавіта ў ВК.

1 сакавіка 2011 года ўлады ЗША абвінавацілі сацыяльную сетку ВК у пірацтве.

Зноскі
------

1. ↑   Праверана 5 жніўня 2017.
2. ↑
3. ↑  Alexa Internet — 1996. Праверана 28 лістапада 2017.<a href='https://wikidata.org/wiki/Track:Q230051'></a>
4. ↑  Alexa Top 500 Global Sites. Vkontakte site info Архівавана 16 лістапада 2017.
5. ↑  Павел Дураў, «В Контакте миллион участников»
6. ↑  У Кантакце — пра сайт
7. ↑  Расіяне больш за ўсіх сядзяць у сацыяльных сетках
8. ↑  Статыстыка liveinternet.ru
9. ↑  Рішення Ради національної безпеки і оборони України від 28 квітня 2017 року
10. ↑  ЗША абвінавацілі сацсетку «У Кантакце» у распаўсюджванні пірацкага кантэнту Архівавана 6 сакавіка 2011.

Спасылкі
--------

* Асноўны адрас сацыяльнай сеткі «У Кантакце»
* Стары адрас сеткі
* Архітэктура «У Кантакце»

|  |  |
| --- | --- |
| ⚙️   У сацыяльных сетках | VK · Одноклассники · Telegram · X |
| Фота, відэа і аўдыё | Instagram · YouTube |
| Тэматычныя сайты | GitHub |
| Слоўнікі і энцыклапедыі | Лентапедыя |